***MESTNA OBČINA PTUJ***

***Mestni svet***

*Številka: 900-66/2011-1012*

*Datum: 31.08.2011*

***Z A P I S N I K***

***1. dopisne seje*** *Mestnega sveta Mestne občine Ptuj, ki je bila* ***v torek in v sredo, dne 30. in 31. avgusta 2011 do 8. ure zjutraj.***

*Dopisno sejo je na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07) in 24. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07 in 1/09) sklical dr. Štefan ČELAN, župan Mestne občine Ptuj.*

***DNEVNI RED:***

*Za dnevni red 1. dopisne seje sveta je župan določil eno točko dnevnega reda, in sicer:*

1. ***Predlog Sklepa o potrditvi Investicijskega programa za »Energetsko učinkovita prenova javne razsvetljave v Mestni občini Ptuj«.***

*\*\*\*\*\**

*Gradivo za točko dnevnega reda je bilo vsem 29. članom Mestnega sveta Mestne občine Ptuj poslano v torek, dne 30.8.2011, ob 14.55. uri na njihove elektronske naslove.*

*Za točko dnevnega reda je priloženo naslednje pisno gradivo:*

* *predlog Sklepa potrditvi Investicijskega programa za »Energetsko učinkovita prenova javne razsvetljave v Mestni občini Ptuj«*
* *Investicijski program za »Energetsko učinkovita prenova javne razsvetljave v Mestni občini Ptuj«*
* *GLASOVNICA O GLASOVANJU.*

*Člani mestnega sveta so svojo odločitev (svoj glas) do predloga Sklepa potrditvi Investicijskega programa za »Energetsko učinkovita prenova javne razsvetljave v Mestni občini Ptuj« lahko sporočili* ***najkasneje v sredo, dne 31. avgusta 2011, do vključno 8. ure*** *zjutraj strokovnemu sodelavcu Mestnega sveta MO Ptuj* ***na E – naslov*** *ali na telefonsko številko* ***02/748-2917 .***

*\*\*\*\*\**

*Predlog Sklepa potrditvi Investicijskega programa za »Energetsko učinkovita prenova javne razsvetljave v Mestni občini Ptuj« z obrazložitvijo, o katerem je na dopisni seji teklo glasovanje je bil posredovan v naslednjem besedilu:*

*»PREDLOG*

*AVGUST 2011*

*Na podlagi 20. člena Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06 in 54/10) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_ seji, dne \_\_\_\_\_\_\_\_\_\_\_, sprejel naslednji*

***Sklep***

***o POTRDITVI INVESTICIJSKEGA PROGRAMA za »ENERGETSKO UČINKOVITA PRENOVA JAVNE RAZSVETLJAVE V MESTNI OBČINI PTUJ«***

***1.***

*Mestna občina Ptuj potrjuje Investicijski program za »Energetsko učinkovita prenova javne razsvetljave v Mestni občini Ptuj«.*

***2.***

*Investicijski projekt se bo izvajal s sredstvi proračuna Mestne občine Ptuj in Ministrstva za gospodarstvo.*

***3.***

*Ta sklep začne veljati takoj.*

*Številka: 430-22/2011*

*Datum:*

***Obrazložitev:***

*Zakon o lokalni samoupravi v 21. členu določa, da občina samostojno opravlja lokalne zadeve javnega pomena. Med nalogami, ki jih opravlja za zadovoljevanje potreb svojih prebivalcev je tudi zagotavljanje javne razsvetljave na svojem območju in vzdrževanje le-te.*

*V Načrtu razvojnih programov Mestne občine Ptuj, ki je sestavni del občinskega proračuna, je med drugim opredeljeno, da je zagotavljanje javne razsvetljave in vzdrževanje le-te ena izmed prioritetnih nalog zagotavljanja javne infrastrukture in varnosti v občini.*

*Projekt »Energetsko učinkovita prenova javne razsvetljave v Mestni občini Ptuj«, je v fazi izdelave investicijske dokumentacije v skladu z Uredbo o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06 in 54/10). Za investicijske projekte, do vrednosti 500.000,00 EUR je potrebno izdelati dokument identifikacije investicijskega projekta. Za investicijske projekte, vrednosti nad 500.000,00 EUR, je potrebno izdelati tudi investicijski program.*

*Dokument identifikacije investicijskega projekta »Energetsko učinkovita prenova javne razsvetljave v Mestni občini Ptuj« je bil potrjen na 3. izredni seji mestnega sveta dne 29.8.2011.*

*Predmet projekta »Energetsko učinkovita prenova javne razsvetljave v Mestni občini Ptuj« je prenova javne razsvetljave na območju celotne Mestne občine Ptuj.*

*Investicija bo zajemala sledeče elemente:*

* *demontažo svetilk z odvozom,*
* *namestitev varčnih in okolju prijaznih svetilk (vključno z oporišči),*
* *posodobitev in obnovo električnih omaric,*
* *zamenjavo kablov ter*
* *nabavo in vgradnjo sistema za regulacijo.*

*Vsi ti elementi predstavljajo upravičene stroške za sofinanciranje projekta na osnovi razpisa.*

*Priprava projektne in investicijske dokumentacije poteka v letu 2011. Investicija se bo predvidoma pričela v letu 2012 in končala v letu 2013. Ocena upravičenih stroškov investicije je pripravljena za potrebe prijave investicije na javni razpis za sofinanciranje operacij za energetsko učinkovito prenovo javne razsvetljave za obdobje 2011 – 2013 – UJR1 v okviru Operativnega programa razvoja okoljske in prometne infrastrukture za obdobje 2007 – 2013, razvojne prioritete Trajnostna raba energije, prednostne usmeritve Učinkovita raba električne energije.*

*Podatki in izhodišča v IP so identični DIIP, le v planu financiranja (sofinanciranja) se razlikujejo, saj v času priprave DIIP še nismo razpolagali z natančnimi prihranki električne energije, ki je izhodišče za izračun sofinanciranja, temveč smo upoštevali maksimalni znesek sofinanciranja, ki bi ga lahko prejeli.*

*Tako je sprememba v sofinanciranju s strani Ministrstva za gospodarstvo, ki je sedaj 320.000,0 €, ne pa v DIIP predvidenih 664.331,65 €.*

*Ob upoštevanju razpisnih pogojev in strukture stroškov bodo viri in dinamika financiranja po tekočih cenah (z DDV) sledeči:*

 *v € v %*

|  |  |  |
| --- | --- | --- |
| *VIRI FINANCIRANJA* | *DINAMIKA FINANCIRANJA* | *DELEŽ* |
| *2011* | *2012* | *2013* | *SKUPAJ* | *SKUPAJ* |
| *Mestna občina Ptuj* | *19.800,00* | *1.060.410,70* | *194.185,24*  | *1.274.395,94* | *79,93* |
| *Ministrstvo za gospodarstvo* | *0,00* | *272.000,00* | *48.000,00* | *320.000,00*  | *20,07* |
| *SKUPAJ* | *19.800,00* | *1.332.410,70* | *242.185,24* | *1.594.395,94* | *100,00* |

*Pričakovani znesek sofinanciranja investicije s strani Ministrstva za gospodarstvo znaša 320.000,00 €. Mestna občina Ptuj je in bo v letih 2011 do 2013 zagotovila sredstva za investicijo v vrednosti 1.274.395,94 €.*

*Realizacija izvedbe projekta je pogojena s pridobitvijo predvidenih nepovratnih finančnih sredstev Ministrstva za gospodarstvo.*

*Mestnemu svetu Mestne občine Ptuj predlagam, da predloženi dokument obravnava in sprejme predlagani sklep.«*

***\*\*\*\*\****

***IZID GLASOVANJA****:*

*Znotraj odprtega roka za glasovanje, je najkasneje v sredo, dne 31. avgusta 2011 do 8.00 zjutraj, svoj glas do predloga sklepa na E-naslov strokovnega sodelavca mestnega sveta posredovalo 17 svetnic, oz. svetnikov, od katerih je vseh 17 glasovalo ZA predlog sklepa* ***(ZA-17, PROTI-0)****.*

***Glede na izid glasovanja je Mestni svet MO Ptuj sprejel predlog Sklepa potrditvi Investicijskega programa za »Energetsko učinkovita prenova javne razsvetljave v Mestni občini Ptuj« v predloženem besedilu*** *(na podlagi 2. odstavka 24. člena Poslovnika sveta je od 29 članov sveta svoj glas ZA predlog sklepa oddalo večina vseh članov sveta in po 3. odstavku 24. člena Poslovnika sveta je vseh 17 svetnikov, ki so pravočasno glasovali, glasovalo ZA predlog sklepa)****.***

 *Zapisal*

 *Strokovni sodelavec za MS*

 *Milan KORŽE Dr. Štefan ČELAN,*

 *župan Mestne občine Ptuj*